Das ich dich so selten gruͤsse
Das ich dich so selten gruͤsse·
dc ist an allen argen missetat·
ich wil wol das zúrnen mvͤsse·
lieb mit liebe swas von frúndes herzen gat·
truren vnd wesen fro·
sanfte zúrnen sere svͤnen das der minne reht dú herzeliebe wil also·

Dv solt eine rede vermiden·
frowe des getruwe ich dinen zúhten wol·
tetest dvs ich woldes niden·
als die argen sprechent da man lonen sol·
hete er selde ich tete im gv̊t·
er ist selbe vnselich swer dc sprichet noch der werke niht entůt·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse